Aplicația care ajută elevii să decidă ce carieră vor să urmeze. Intermediază tururi în diverse companii
Ești elev de liceu? Încă nu știi la ce facultate să te înscrii? Nu te-ai decis asupra domeniului în care vrei să lucrezi? Joblandia este platformă care te poate ajuta în acest sens.
Fondatorii acestui proiect intermediază tururi gratuite cu elevi și profesori din diverse companii. Peste 120 de licee din toată țara sunt deja înscrise pe acest site. Cadrele didactice sunt, însă, cele care intermediază legătura dintre platformă și elevi.
S-au făcut deja tururi în companii de gaming, petrol, IT și nu numai. Au fost și în televiziuni. S-a vizitat chiar și sediul PRO TV. Cei care au fost aici au avut ocazia să vadă cum se desfășoară pregătirile pentru un jurnal de ştiri live.
Au fost în studio-ul nostru, dar și în regia de emisie și au avut ocazia să-i și cunoască pe câțiva dintre colegii noștri, să afle de la ei ce înseamnă să lucrezi în televiziune și cum se derulează o zi din redacția de știri.
Pentru astfel de experiențe se pot înscrie și școlile primare sau universitățile și nu implică niciun cost. Este o experiență gratuită care poate fi foarte utilă pentru cei care vor să înțeleagă mai bine cum funcționează anumite companii, care sunt sarcinile angajaților și ce studii sunt recomandate elevilor în funcție de carieră pe care vor s-o urmeze.
Sursa: Pro TV
Etichete: aplicatie,
Dată publicare:
04-05-2024 10:23